# Biblioteca Gabriel García Márquez

La Biblioteca Gabriel García Márquez és una biblioteca pública situada al barri barceloní de Sant Martí de Provençals. Va ser inaugurada el 28 de maig de 2022. Està especialitzada en literatura llatinoamericana i rep el seu nom en honor a l'escriptor colombià Gabriel García Márquez, que va viure a la capital catalana entre 1967 i 1975 i hi va escriure El otoño del patriarca.

## Projecte

Els veïns del districte de Sant Martí reclamaven des de feia anys la construcció d'una biblioteca central, ja que l'única instal·lació que hi havia era la biblioteca Jaume Fuster, que ocupava la quarta planta del Centre Cívic i que data de la dècada del 1960. L'any 2015 es va licitar la construcció del nou equipament, que va ser concedit per concurs públic a SUMA Arquitectura, estudi liderat per Elena Orte i Guillermo Sevillano.
Les obres es van iniciar en febrer de 2019 i es va inaugurar el 28 de maig de 2022.
L'edifici consta de sis plantes i gairebé 4.000 m², i és la tercera més gran de Barcelona. Destaca l'ús de la fusta per tot l'edifici, un material que proporciona un ambient acollidor i contribueix en el propòsit de reduir la petjada ambiental del centre. La seva aparença des de l'exterior evoca una pila de llibres oberts.
Al 2024 uns defectes en l'estructura obligaren a realitzar una reparació pressupostada en gairebé 400.000€.

## Serveis

El fons documental de la García Márquez era, en el moment de la seva inauguració, de 40.000 llibres. La biblioteca està especialitzada en literatura llatinoamericana i, entre d'altres activitats, organitza des de la seva inauguració el festival anual "KM Amèrica". També hi ha un espai dedicat a l'autor de còmics Francisco Ibáñez -veí del barri-, que acull el fons de l'artista, amb prop de 500 obres.
A més, el recinte incorpora una emissora de ràdio —Ràdio Maconda, l'única en una biblioteca de la ciutat—, espais polivalents, sales de lectura individuals, una àrea infantil i una sala sensorial, pensada per als usuaris amb discapacitat visual.

## Premis

El novembre de 2022, la biblioteca va rebre el premi al millor equipament, entregat per la Revista NAN. El gener de 2023, va ser guardonada pel consistori barceloní amb el Premi Ciutat de Barcelona en arquitectura i urbanisme.
L'agost de 2023 va rebre el Premi internacional a la Millor Biblioteca Pública, guardó atorgat per la Federació Internacional d'Associacions i Institucions Bibliotecàries (IFLA) entre els espais inaugurats durant l'any precedent.
L'octubre del mateix any també va rebre el Premi FAD d'arquitectura, en la 65$^a$ edició, ex-aequo amb la Reggio School de Madrid.
A l'abril de 2024 –i lliurament el 14 de maig– li ha estat concedit el Premi d'Arquitectura Contemporània Mies van der Rohe, entre 362 obres que optaven a aquest guardó.

## Referències

* 1 2 Camps, Magí. «La biblioteca García Márquez, un pedazo de Macondo en Barcelona» (en castellà). La Vanguardia, 29-05-2022. Arxivat de l'original el 2023-06-16. [Consulta: 16 juny 2023].
* ↑ Hernàndez, Sergi. «García Márquez, el Nobel, veí de Sarrià». betevé, 16-04-2021. Arxivat de l'original el 2023-06-16. [Consulta: 16 juny 2023].
* 1 2 3 Marimon Molas, Sílvia. «Fusta, vidre, hamaques i catifes: obre l'última gran biblioteca de Barcelona». Diari Ara, 23-05-2022. Arxivat de l'original el 2023-06-16. [Consulta: 16 juny 2023].
* 1 2 Blanco, Andrés. «Un gran edificio, amable con sus vecinos. Biblioteca Gabriel García Márquez por SUMA Arquitectura» (en castellà). Metalocus. Sobre Arquitectura y más. Desde 1998, 23-04-2023. Arxivat de l'original el 2023-06-16. [Consulta: 16 juny 2023].
* ↑ «Biblioteca Gabriel García Márquez». Ajuntament de Barcelona, 27-02-2019. Arxivat de l'original el 21 de maig 2024. [Consulta: 28 abril 2024].
* ↑ Castañer, Maya. «La nova Biblioteca Gabriel García Márquez, un oasi de llibres a Sant Martí de Provençals». Beteve, 23-05-2022. Arxivat de l'original el 28 d’abril 2024. [Consulta: 28 abril 2024].
* ↑ Moncloa Allison, Gonzalo. «Los secretos de Macondo se esconden en Barcelona: nace la Biblioteca García Márquez, especializada en literatura latinoamericana» (en castellà). El País, 26-05-2022. Arxivat de l'original el 2023-08-22. [Consulta: 16 juny 2023].
* ↑ «Los defectos de la biblioteca García Márquez, la mejor del mundo, costarán casi 400.000 euros» (en castellà), 10-06-2024. [Consulta: 11 juny 2024].
* 1 2 «S'inaugura la nova biblioteca García Márquez, la tercera més gran de Baarcelona». Diari de Barcelona, 28-05-2022. Arxivat de l'original el 2024-05-21. [Consulta: 16 juny 2023].
* 1 2 «La Biblioteca Gabriel García Márquez, a un pas de convertir-se en la millor del món». Público, 15-06-2023. Arxivat de l'original el 2023-06-15. [Consulta: 16 juny 2023].
* ↑ «Premio NAN al mejor equipamiento / grandes infraestructuras» (en castellà). Revista NAN, núm. 175, 12-2022, pàg. 38. Arxivat de l'original el 2023-06-30. ISBN 978-84-87288-88-3 [Consulta: 30 juny 2023].
* ↑ «La Biblioteca Gabriel García Márquez obté el Premi Ciutat de Barcelona d'Arquitectura». Ajuntament de Barcelona. Arxivat de l'original el 2023-06-30. [Consulta: 30 juny 2023].
* ↑ «La millor biblioteca pública del món és a Barcelona: la García Márquez guanya el guardó». Vilaweb, 21-08-2023. Arxivat de l'original el 2023-08-21. [Consulta: 21 agost 2023].
* ↑ «La biblioteca Gabriel García Márquez de Barcelona es una de las finalistas de los FAD 2023» (en castellà). La Vanguardia, 27-06-2023. Arxivat de l'original el 2023-07-07. [Consulta: 30 juny 2023].
* ↑ Pardo, Judith. «La Biblioteca Gabriel García Márquez y la Reggio School ganan 'ex aequo' el Premio FAD de Arquitectura» (en castellà), 19-10-2023. Arxivat de l'original el 2024-05-01. [Consulta: 26 abril 2024].
* ↑ Ribas Tur, Antoni. «La Biblioteca García Márquez guanya el premi Mies van der Rohe d'arquitectura emergent». diari Ara, 25-04-2024. Arxivat de l'original el 2024-04-25. [Consulta: 26 abril 2024].
* ↑ «La Biblioteca Gabriel García Márquez, Premi Mies van der Rohe d'arquitectura emergent». 324cat, 25-04-2024. Arxivat de l'original el 2024-04-25. [Consulta: 26 abril 2024].

## Vegeu també

* Biblioteca Ignasi Iglésias-Can Fabra
* Biblioteca Jaume Fuster
* Biblioteca Poblenou-Manuel Arranz
* Semàfors de Mortadel·lo i Filemó

## Enllaços externs

* Biblioteca Gabriel García Márquez - Lloc web oficial
* Galeria d'imatges a el Periodico amb motiu de la preselecció al premi de l'IFLA
* Ràdio Maconda